Euroopan parlamentin lainsäädäntöpäätöslauselma ehdotuksesta neuvoston asetukseksi Euroopan talousyhteisön ja Norsunluurannikon tasavallan välisessä Norsunluurannikon rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2004 ja 30 päivän kesäkuuta 2007 väliseksi ajaksi koskevan pöytäkirjan tekemisestä (KOM(2004)0619 - C6-0138/2004 - 2004/0211(CNS))



Virallinen lehti nro 117 E , 18/05/2006 s. 0120 - 0121



P6_TA(2005)0192 Pöytäkirja Norsunluurannikon kanssa tehtyyn kalastussopimukseen ( 1. heinäkuuta 2004— 30. kesäkuuta 2007) * Euroopan parlamentin lainsäädäntöpäätöslauselma ehdotuksesta neuvoston asetukseksi Euroopan talousyhteisön ja Norsunluurannikon tasavallan välisessä Norsunluurannikon rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2004 ja 30 päivän kesäkuuta 2007 väliseksi ajaksi koskevan pöytäkirjan tekemisestä (KOM(2004)0619 — C6-0138/2004 — 2004/0211(CNS)) (Kuulemismenettely) Euroopan parlamentti, joka - ottaa huomioon ehdotuksen neuvoston asetukseksi (KOM(2004)0619) [1], - ottaa huomioon EY:n perustamissopimuksen 37 artiklan sekä 300 artiklan 2 kohdan, - ottaa huomioon EY:n perustamissopimuksen 300 artiklan 3 kohdan ensimmäisen alakohdan, jonka mukaisesti neuvosto on kuullut parlamenttia (C6-0138/2004), - ottaa huomioon työjärjestyksen 51 artiklan ja 83 artiklan 7 kohdan, - ottaa huomioon kalatalousvaliokunnan mietinnön ja budjettivaliokunnan ja kehitysyhteistyövaliokunnan lausunnot (A6-0114/2005); 1. hyväksyy ehdotuksen neuvoston asetukseksi sellaisena kuin se on tarkistettuna ja hyväksyy pöytäkirjan tekemisen; 2. kehottaa puhemiestä välittämään parlamentin kannan neuvostolle ja komissiolle sekä jäsenvaltioiden ja Norsunluurannikon tasavallan hallituksille ja parlamenteille. KOMISSION TEKSTI | PARLAMENTIN TARKISTUKSET | Tarkistus 1 Johdanto-osan 3 kappale (uusi) | (3 a) On tärkeää parantaa Euroopan parlamentille toimitettavia tietoja. Komission olisi tämän vuoksi laadittava vuosikertomus sopimuksen täytäntöönpanosta. | Tarkistus 2 Johdanto-osan 4 a kappale (uusi) | (4 a) Kalataloutta koskevia Euroopan unionin etuja on koordinoitava taloudellisesti, sosiaalisesti ja ekologisesti kestävän kalavarojen hoidon sekä kalastuksesta elävän rannikkoväestön kestävän kehityksen kanssa. | Tarkistus 3 Johdanto-osan 4 b kappale (uusi) | (4 b)Komission on jatkettava Norsunluurannikon kanssa tehdyn sopimuksen vaikutusten arviointia kestävän kehityksen kannalta. | Tarkistus 4 Johdanto-osan 4 c kappale (uusi) | (4 c)On toteutettava toimia perinteisiin yhdistymismuotoihin perustuvien paikallisorganisaatioiden osallistumisen edistämiseksi, ja naisten rooliin kalataloustuotteiden jalostuksessa ja markkinoinnissa on kiinnitettävä asiaankuuluvaa huomiota. | Tarkistus 5 Johdanto-osan 4 d kappale (uusi) | (4 d)Sopimuksen täytäntöönpanoa on arvioitava ensimmäisen vuoden jälkeen. | Tarkistus 6 Johdanto-osan 4 e kappale (uusi) | (4 e)On myönnettävä tarvittavat varat tämän sopimuksen ehtojen täyttämiseksi. | Tarkistus 7 3 a artikla (uusi) | 3 a artikla Pöytäkirjan viimeisen voimassaolovuoden aikana ja ennen sen uusimista koskevan sopimuksen tekemistä komissio välittää Euroopan parlamentille ja neuvostolle kertomuksen sopimuksen soveltamisesta ja sen täytäntöönpanoon liittyvistä edellytyksistä. | Tarkistus 8 3 b artikla (uusi) | 3 b artikla Neuvosto myöntää 3 a artiklassa mainitun kertomuksen perusteella ja Euroopan parlamenttia kuultuaan tarvittaessa komissiolle valtuudet neuvotella uuden pöytäkirjan hyväksymisestä. | Tarkistus 9 3 c artikla (uusi) | 3 c artikla Komissio välittää vuosittain Euroopan parlamentille ja neuvostolle kohdennettuja toimia koskevan kertomuksen, jonka Norsunluurannikon viranomaiset antavat pöytäkirjan 4 artiklan 2 kohdan perusteella. | [1] Ei vielä julkaistu virallisessa lehdessä. --------------------------------------------------